CELEX: 32001R1207
Language: ro
Date: 2001-06-11 00:00:00
Title: Regulamentul (CE) nr. 1207/2001 al Consiliului din 11 iunie 2001 privind procedurile prevăzute de dispozițiile ce reglementează schimburile preferențiale între Comunitatea Europeană și anumite țări, destinate să faciliteze eliberarea certificatelor de circulație a mărfurilor EUR.1, întocmirea declarațiilor pe factură și a formularelor EUR.2 și eliberarea unor autorizații de exportatori desemnați, precum și de abrogare a Regulamentului (CEE) nr. 3351/83

Anunţ juridic important

|

32001R1207

Official Journal L 165 , 21/06/2001 P. 0001 - 0012 Ediţie specială în limba cehă Chapter 02 Volume 12 P. 15  - 26 Ediţie specială în limba estonă Chapter 02 Volume 12 P. 15  - 26 Ediţie specială în limba maghiară Chapter 02 Volume 12 P. 15  - 26 Ediţie specială în limba lituaniană Chapter 02 Volume 12 P. 15  - 26 Ediţie specială în limba letonă Chapter 02 Volume 12 P. 15  - 26 Ediţie specială în limba malteză Chapter 02 Volume 12 P. 15  - 26 Ediţie specială în limba polonă Chapter 02 Volume 12 P. 15  - 26 Ediţie specială în limba slovacă Chapter 02 Volume 12 P. 15  - 26 Ediţie specială în limba slovenă Chapter 02 Volume 12 P. 15  - 26

		20010611Regulamentul (CE) nr. 1207/2001 al Consiliuluidin 11 iunie 2001privind procedurile prevăzute de dispozițiile ce reglementează schimburile preferențiale între Comunitatea Europeană și anumite țări, destinate să faciliteze eliberarea certificatelor de circulație a mărfurilor EUR.1, întocmirea declarațiilor pe factură și a formularelor EUR.2 și eliberarea unor autorizații de exportatori desemnați, precum și de abrogare a Regulamentului (CEE) nr. 3351/83CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133,având în vedere propunerea Comisiei,întrucât:(1) Regulamentul (CEE) nr. 3351/83 al Consiliului din 14 noiembrie 1983 privind procedura destinată să faciliteze eliberarea certificatelor de circulație a mărfurilor EUR.1 și întocmirea formularelor EUR.2, prevăzută de dispozițiile ce reglementează schimburile preferențiale între Comunitatea Economică Europeană și anumite țări [1], stabilește procedurile necesare pentru a asigura aplicarea corectă a regulilor de origine preferențială în ceea ce privește exporturile din Comunitate către anumite țări terțe.(2) De la adoptarea Regulamentului (CEE) nr. 3351/83, domeniul vamal a suferit numeroase modificări.(3) În cadrul pieței unice, s-a constatat că unele întreprinderi care exportă mărfuri din unul sau mai multe state membre, altele decât statul membru în care sunt stabilite, și care doresc să folosească procedurile simplificate pentru eliberarea dovezilor de origine trebuie să solicite uneori o autorizație separată în fiecare stat membru de export. Această situație ar trebui simplificată, asigurându-se în continuare buna funcționare a mecanismelor privind regimurile preferențiale.(4) Autoritățile responsabile de eliberarea sau verificarea dovezilor de origine ar trebui să fie în măsură să îndeplinească, în termenele cerute, angajamentele asumate de Comunitate în cadrul acordurilor preferențiale.(5) Din motive de claritate, este necesar ca Regulamentul (CEE) nr. 3351/83 să fie abrogat și înlocuit cu prezentul regulament,ADOPTĂ PREZENTUL REGULAMENT:Articolul 1Domeniul de aplicarePrezentul regulament stabilește normele menite să faciliteze:(a) eliberarea certificatelor de circulație EUR.1 de către autoritățile statelor membre, întocmirea declarațiilor pe factură sau a formularelor EUR.2 de către exportatorii din Comunitate;(b) eliberarea autorizațiilor de exportator desemnat, valabile în mai multe state membre;(c) punerea în aplicare a metodelor de cooperare administrativă între statele membre.Articolul 2Declarația furnizorului și utilizarea acesteia(1) Prin intermediul unei declarații, furnizorul oferă informații privind statutul produselor din punctul de vedere al regulilor comunitare de origine preferențială.(2) Declarația furnizorului este folosită de exportator ca dovadă, în special în sprijinul cererii de eliberare a unui certificat de circulație a mărfurilor EUR.1 sau ca bază pentru întocmirea declarației pe factură ori a unui formular EUR.2.Articolul 3Întocmirea declarației furnizoruluiCu excepția cazurilor prevăzute la articolul 4, furnizorul întocmește câte o declarație pentru fiecare lot de mărfuri.Furnizorul atașează declarația în cauză la factura comercială privind lotul respectiv sau la un aviz de expediție, ori la orice alt document comercial în care descrierea mărfurilor este suficient de detaliată pentru a permite identificarea lor.Furnizorul poate întocmi declarația în orice moment, chiar și după livrarea mărfurilor.Articolul 4Declarația pe termen lung a furnizorului(1) În cazul în care livrează cu regularitate unui anumit cumpărător mărfuri al căror statut, din punctul de vedere al regulilor de origine preferențială, se consideră că a rămas constant pentru o perioadă lungă de timp, furnizorul poate întocmi o declarație unică pentru loturile ulterioare de mărfuri, denumită în continuare "declarație pe termen lung a furnizorului". Declarația pe termen lung a furnizorului poate fi eliberată pentru o perioadă de maximum un an de la data prezentării declarației.(2) Declarația pe termen lung a furnizorului poate fi eliberată cu efect retroactiv. În astfel de cazuri, valabilitatea sa nu poate depăși perioada de un an de la data la care a intrat în vigoare.(3) În cazul în care declarația pe termen lung a furnizorului nu mai este valabilă pentru mărfurile livrate, acesta informează de îndată cumpărătorul.Articolul 5Forma declarației furnizorului și întocmirea acesteia(1) Declarația furnizorului privind produsele care au dobândit caracterul originar în cadrul unui regim preferențial se întocmește conform modelului prevăzut la anexa I sau, în cazul declarațiilor pe termen lung ale furnizorului, conform modelului prevăzut la anexa II.(2) Declarația furnizorului privind produsele care au fost supuse unor operațiuni de prelucrare sau transformare în Comunitate fără a fi dobândit caracterul originar în cadrul unui regim preferențial se întocmește conform modelului prevăzut la anexa III sau, în cazul unor declarații pe termen lung ale furnizorilor, conform modelului prevăzut la anexa IV.(3) Declarația furnizorului poartă semnătura originală de mână a furnizorului; declarația poate fi dată pe un formular tipizat. Cu toate acestea, în cazul în care factura și declarația furnizorului sunt tehnoredactate, declarația nu trebuie neapărat semnată de mână, cu condiția ca furnizorul să transmită clientului un angajament scris prin care își asumă întreaga răspundere pentru orice declarație a furnizorului care îl identifică pe acesta ca și cum ar fi fost semnată de mână.Articolul 6Certificatul de informații INF 4(1) Pentru a verifica exactitatea sau autenticitatea unei declarații a furnizorului, autoritățile vamale pot solicita exportatorului să obțină de la furnizor un certificat de informații INF 4, conform formularului din anexa V.(2) Certificatul de informații INF 4 este eliberat de autoritățile vamale ale statului membru în care este stabilit furnizorul. Autoritățile în cauză au dreptul de a solicita orice document justificativ și de a efectua orice verificare contabilă a furnizorului și orice alt control pe care îl consideră necesar.(3) Autoritățile vamale eliberează certificatul de informații INF 4 în termen de trei luni de la data primirii cererii înaintate de către furnizor, arătând dacă declarația furnizorului a fost sau nu exactă.(4) Certificatul completat îi este eliberat furnizorului, care îl transmite exportatorului pentru a fi prezentat autorităților vamale competente.Articolul 7Păstrarea declarațiilor și a documentelor justificative(1) Furnizorul care întocmește o declarație a furnizorului păstrează toate documentele ce dovedesc exactitatea declarației timp de cel puțin trei ani.(2) Autoritatea vamală căreia i se solicită eliberarea unui certificat de informații INF 4 păstrează formularul de cerere timp de cel puțin trei ani.Articolul 8Autorizația de exportator desemnat(1) Un exportator care realizează exporturi frecvente dintr-un alt stat decât statul membru în care este stabilit poate obține statutul de exportator desemnat în ceea ce privește exporturile în cauză.În acest sens, exportatorul depune o cerere la autoritățile vamale competente din statul membru în care este stabilit și păstrează documentele care fac dovada originii.(2) După ce au verificat îndeplinirea condițiilor prevăzute în protocoalele privind originea la acordurile în cauză sau în legislația comunitară privind regimurile preferențiale autonome și au eliberat autorizația în cauză, autoritățile menționate la alineatul (1) înștiințează administrația vamală a statelor membre respective.Articolul 9Asistența administrativă reciprocăAutoritățile vamale ale statelor membre își acordă reciproc asistență pentru a verifica exactitatea informațiilor furnizate în declarațiile furnizorului și pentru a asigura buna funcționare a sistemului autorizațiilor de exportatori desemnați.Articolul 10Controlul declarațiilor furnizorului(1) Dacă un exportator nu este în măsură să prezinte un certificat de informații INF 4 în termen de patru luni de la data cererii care îi este adresată de către autoritățile vamale, autoritățile vamale din statul membru de export pot solicita direct autorităților vamale din statul membru în care este stabilit furnizorul să confirme statutul produselor în cauză cu privire la regulile de origine preferențială.(2) În sensul alineatului (1), autoritățile vamale ale statului membru de export trimit autorităților vamale ale statului membru căruia i-au adresat cererea toate informațiile de care dispun, arătând motivele de fond sau de formă care le justifică solicitarea.În sprijinul cererii lor, acestea furnizează toate documentele și informațiile obținute care ridică îndoieli asupra exactității declarației furnizorului.(3) Controlul este efectuat de autoritățile vamale ale statului membru în care a fost întocmită declarația furnizorului. Autoritățile în cauză pot solicita orice document justificativ ori efectua o verificare contabilă a furnizorului sau orice altă verificare pe care o consideră utilă.(4) Autoritățile vamale care au solicitat controlul sunt informate în cel mai scurt timp asupra rezultatului prin intermediul unui certificat de informații INF 4.(5) În cazul în care, la expirarea termenului de cinci luni de la data solicitării controlului, nu au primit nici un răspuns sau în cazul în care răspunsul nu conține informații suficiente pentru a se determina originea reală a mărfurilor, autoritățile vamale din țara de export declară nule certificatele de circulație EUR.1 emise, declarațiile pe factură sau formularele EUR.2 întocmite pe baza documentelor în cauză.Articolul 11AbrogareRegulamentul (CEE) nr. 3351/83 se abrogă.Trimiterile la regulamentul abrogat se interpretează ca trimiteri la prezentul regulament.Articolul 12Dispoziții tranzitorii(1) Declarațiile furnizorului, în special declarațiile pe termen lung ale furnizorului, emise înainte de data intrării în vigoare a prezentului regulament, rămân valabile.(2) Declarațiile furnizorului pot fi întocmite în conformitate cu modelul prevăzut în Regulamentul (CEE) nr. 3351/83 pentru o perioadă de 12 luni de la data intrării în vigoare a prezentului regulament.(3) Formularele de certificate de informații INF 4, al căror model este prezentat în anexa V la Regulamentul (CEE) nr. 3351/83 pot fi utilizate în continuare pentru o perioadă de 12 luni de la data intrării în vigoare a prezentului regulament.Articolul 13Intrare în vigoarePrezentul regulament intră în vigoare în a douăzecea zi de la data publicării în Jurnalul Oficial al Comunităților Europene.Prezentul regulament este obligatoriu în toate elementele sale și se aplică direct în toate statele membre.Adoptat la Luxemburg, 11 iunie 2001.Pentru ConsiliuPreședinteleM. Sahlin[1] JO L 339, 5.12.1983, p. 19.--------------------------------------------------20010611ANEXA I+++++ TIFF +++++--------------------------------------------------20010611ANEXA II+++++ TIFF +++++--------------------------------------------------20010611ANEXA III+++++ TIFF +++++--------------------------------------------------20010611ANEXA IV+++++ TIFF +++++--------------------------------------------------20010611ANEXA VCERTIFICAT DE INFORMAȚII INF 4 ȘI CERERE DE CERTIFICAT DE INFORMAȚII INF 41. INSTRUCȚIUNI PRIVIND TIPĂRIREA1.1. Certificatul de informații INF 4 se tipărește pe hârtie albă, fără pastă mecanică, finisată pentru scris și cântărind între 40 și 65 de grame pe metru pătrat.1.2. Formatul formularului este de 210 × 297 mm.1.3. Răspunderea pentru tipărirea certificatelor le revine statelor membre. Fiecare certificat poartă un număr de serie prin care poate fi identificat. Certificatele sunt tipărite în una din limbile oficiale ale Comunității.+++++ TIFF +++++Note1. Certificatul se completează fără ștersături sau greșeli. Eventualele modificări se efectuează prin tăierea indicațiilor greșite și adăugarea corecturilor necesare. Orice modificare astfel efectuată se marchează cu inițialele celui care a întocmit certificatul și vizată de autoritățile vamale ale țării sau teritoriului emitent.2. Articolele indicate în certificat se enumeră fără spații între ele, fiecare articol fiind precedat de un număr de ordine. Imediat sub ultimul articol se trasează o linie orizontală. Spațiile neutilizate se barează, astfel încât să nu fie posibile adăugări ulterioare.3. Mărfurile se descriu conform uzanțelor comerciale, suficient de detaliat pentru a permite identificarea lor.4. Formularele se completează în una dintre limbile oficiale ale Comunității. Autoritățile vamale ale statului membru care trebuie să furnizeze informațiile sau care le-a solicitat pot cere o traducere a informațiilor cuprinse în documentul care le este prezentat, în limba sau limbile oficiale ale statului membru în cauză.+++++ TIFF ++++++++++ TIFF +++++--------------------------------------------------